
AIŠKINAMASIS RAŠTAS
DĖL LIETUVOS RESPUBLIKOS
ELEKTROS ENERGETIKOS ĮSTATYMO NR. IX-884 
43 STRAIPSNIO PAKEITIMO 
ĮSTATYMO PROJEKTO

. Įstatymų projektų rengimą paskatinusios priežastys, parengto projekto tikslai ir uždaviniai:

Gyventojai, kurie pateko į I-ąjį ir II-ąjį rinkos liberalizavimo etapus ir buvo priversti pasirašyti sutartis su nepriklausomais elektros tiekėjais, neturi galimybės sugrįžti į visuomeninį tiekimą.
Šiuo įstatymo projektu suteikiama galimybė visiems buitiniams vartotojams pateikus prašymą grįžti į visuomeninį tiekimą. Projektas niekaip neapriboja vartotojams galimybės rinktis nepriklausomą tiekėją, tiesiog šiuo įstatymo pakeitimu buitiniams vartotojams bus suteikiama galimybė rinktis visuomeninį elektros energijos tiekėją, taip skatinant didesnę konkurenciją rinkoje.
Pagal Valstybinės energetikos reguliavimo tarybos (VERT) informaciją, apie pusė milijono Lietuvos gyventojų permoka už elektrą. Buitiniai vartotojai, kuriems buvo privaloma pasirinkti nepriklausomą tiekėją, dažnu atveju moka daugiau nei vartotojai, kuriems buvo leista likti visuomeniniame tiekime. Taip pat praktiškai visiems nepriklausomų tiekėjų vartotojams yra taikomas abonentinis mokestis, kuris nėra taikomas visuomeniniame tiekime esantiems vartotojams.  
Esamas teisinis reguliavimas diskriminuoja gyventojus, kurie neturi galimybės rinktis visuomeninio elektros energijos tiekėjo, negina vartotojų intereso, verčia vartotojus net ir nepalankiomis sąlygomis rinktis tik nepriklausomą tiekėją. Keičiant Elektros energetikos įstatymo nr. IX-884 43 straipsnį bus sudaroma galimybė visiems buitiniams vartotojams, nepriklausomai, kokias sutartis pasirašė, grįžti į visuomeninį tiekimą. 

. Įstatymų projektų iniciatoriai (institucija, asmenys ar piliečių įgalioti atstovai) ir rengėjai:
Įstatymo projekto iniciatorius ir rengėjas – Seimo narys Arūnas Dudėnas. 

. Kaip šiuo metu yra reguliuojami įstatymų projektuose aptarti teisiniai santykiai:
Galiojantis teisės aktas nenumato buitinių vartotojų, kurie privalėjo pasirinkti nepriklausomą tiekėją, grįžimo pas visuomeninį tiekėją. 

. Kokios siūlomos naujos teisinio reguliavimo nuostatos ir kokių teigiamų rezultatų laukiama:
Įstatymo projektu suteikiama galimybė visiems buitiniams vartotojams pateikus prašymą grįžti į visuomeninį tiekimą.

. Numatomo teisinio reguliavimo poveikio vertinimo rezultatai, galimos neigiamos priimto įstatymo pasekmės ir kokių priemonių reikėtų imtis, kad tokių pasekmių būtų išvengta:
Neigiamų įstatymo projekto pasekmių nenumatoma.

. Kokią įtaką priimti įstatymai turės kriminogeninei situacijai, korupcijai:
Priimtas įstatymas kriminogeninei situacijai, korupcijai įtakos neturės.

. Kaip įstatymų įgyvendinimas atsilieps verslo sąlygoms ir jo plėtrai:
Priimtos įstatymo pataisos neigiamos įtakos verslo plėtrai neturės.

. Ar įstatymų projektai neprieštarauja strateginio lygmens planavimo dokumentams
Įstatymo projektai neprieštarauja strateginio lygmens planavimo dokumentams.

. Įstatymų inkorporavimas į teisinę sistemą, kokius teisės aktus būtina priimti, kokius galiojančius teisės aktus reikia pakeisti ar pripažinti netekusiais galios.
Teisės aktų priimti, pakeisti ar pripažinti netekusiais galios nereikės.

. Ar įstatymų projektai parengti laikantis Lietuvos Respublikos valstybinės kalbos, Teisėkūros pagrindų įstatymų reikalavimų, o įstatymo projekto sąvokos ir jas įvardijantys terminai įvertinti Terminų banko įstatymo ir jo įgyvendinamųjų teisės aktų nustatyta tvarka:
Įstatymo projektas parengtas laikantis nustatytų reikalavimų. 

. Ar įstatymų projektai atitinka Žmogaus teisių ir pagrindinių laisvių apsaugos konvencijos nuostatas ir Europos Sąjungos dokumentus:
Įstatymo projektas atitinka Žmogaus teisių ir pagrindinių laisvių apsaugos konvencijos nuostatas, Europos Sąjungos dokumentus.

. Jeigu įstatymams įgyvendinti reikia įgyvendinamųjų teisės aktų, – kas ir kada juos turėtų priimti:
Įgyvendinamųjų teisės aktų priimti nereikės

. Kiek valstybės, savivaldybių biudžetų ir kitų valstybės įsteigtų fondų lėšų prireiks įstatymui įgyvendinti, ar bus galima sutaupyti:
Įstatymo projekto nuostatoms įgyvendinti papildomų valstybės biudžeto lėšų nereikės.

. Įstatymų projektų rengimo metu gauti specialistų vertinimai ir išvados:
Nėra.

. Reikšminiai žodžiai, kurių reikia šiems projektams įtraukti į kompiuterinę paieškos sistemą, įskaitant Europos žodyno „Eurovoc“ terminus, temas bei sritis: 
Reikšminiai įstatymo projekto žodžiai: „Visuomeninis elektros energijos tiekėjas“, „Nepriklausomas elektros energijos tiekėjas“, .

. Kiti, iniciatorių nuomone, reikalingi pagrindimai ir paaiškinimai:
Nėra.

__________________________


Teikia

Seimo nariai



